Μικροσενάριο (Γκρίτζαλη Γεωργία)

**ΓΝΩΣΤΙΚΟ ΑΝΤΙΚΕΙΜΕΝΟ:** Γεωμετρία

**ΤΑΞΗ:** Α΄ Γυμνασίου

**ΔΙΔΑΚΤΙΚΟΙ ΣΤΟΧΟΙ:** Στο τέλος της διδακτικής ώρας οι μαθητές αναμένετε να έχουν κατακτήσει τους παρακάτω στόχους

* Να αναγνωρίζουν και να σχεδιάζουν εφεξής γωνίες.
* Να υπολογίζουν το άθροισμα δύο ή και περισσοτέρων γωνιών (όταν το άθροισμα των μέτρων τους είναι μικρότερο ή ίσο από 180ο).

**ΣΥΝΟΠΤΙΚΗ ΠΕΡΙΓΡΑΦΗ:**  Η διδασκαλία που θα ακολουθήσουμε βασίζεται στο εμπλουτισμένο διαδραστικό βιβλίο της Α΄Γυμνασίου http://ebooks.edu.gr/modules/ebook/show.php/DSGYM-A200/426/2867,10969/ και έχει ερευνητικό χαρακτήρα αφού δίνει τη δυνατότητα στους μαθητές να πειραματιστούν με το δυναμικό χειρισμό των σημείων. Θα χρειαστούμε αίθουσα υπολογιστών και διαδραστικό πίνακα. Το λογισμικό που θα χρησιμοποιηθεί είναι το Geogebra. Η προτεινόμενη διάρκεια είναι 1 διδακτική ώρα. Αρχικά μοιράζεται στους μαθητές το φύλλο εργασίας το οποίο θα ακολουθούν και θα συμπληρώνουν κατά τη διάρκεια του μαθήματος. Η έννοια των εφεξής γωνιών δυσκολεύει συνήθως τους μαθητές, οι οποίοι σε πολλές περιπτώσεις αποστηθίζουν τον ορισμό, αλλά δυσκολεύονται να τις αναγνωρίσουν στα σχήματα. Οι νέες τεχνολογίες μπορούν να μας βοηθήσουν ώστε να ενεργοποιήσουμε του μαθητές και να επιτύχουμε την ουσιαστική γνώση.

**ΦΥΛΛΟ ΕΡΓΑΣΙΑΣ:** Το φύλλο εργασίας περιλαμβάνει οδηγίες και ερωτήσεις προς τους μαθητές που θα τους οδηγήσουν στην επιθυμητή γνώση.

**ΠΡΟΣΘΕΤΑ ΣΤΟΙΧΕΙΑ:** Επιπροσθέτως θα μπορούσε να ζητηθεί από τα παιδιά να σχεδιάσουν εφεξής γωνίες με άθροισμα 180 μοίρες ή εφεξής γωνίες με άθροισμα 90 μοίρες για να γίνει μία σύνδεση με παραπληρωματικές και συμπληρωματικές γωνίες.

http://photodentro.edu.gr/v/item/ds/8521/2071

http://photodentro.edu.gr/v/item/ds/8521/2049

#### **Φύλλο εργασίας**

**Άσκηση 1:**
Εργαστείτε στο μικροπείραμα http://photodentro.edu.gr/v/item/ds/8521/2184 και απαντήστε στις παρακάτω ερωτήσεις.

1)      Παρατηρήστε τα παρακάτω σχήματα και συμπληρώστε τα κενά στις παρακάτω προτάσεις.

 α)

Έχουν κοινή την ……………………………

και την ………………………………..
 και κανένα άλλο κοινό σημείο.

β)

Έχουν μόνο κοινή ……………………………

και κανένα άλλο κοινό σημείο.

γ)

 Έχουν κοινή την ……………………………

και την ………………………………..
 και ……………………………………….

**Άσκηση 2:**
Εργαστείτε στο μικροπείραμα http://photodentro.edu.gr/v/item/ds/8521/2363 και απαντήστε στις παρακάτω ερωτήσεις.

1)      Δραστηριότητα 1: Μετακινήστε την γωνία ω, ώστε να ταυτιστούν τα σημεία Ο και Κ. Στη συνέχεια μετακινήστε το σημείο Α πάνω στην ΚΔ.
Τι παρατηρείτε; Ποιες γωνίες ονομάζουμε εφεξής;

2)      Δραστηριότητα 2: Μετακινήστε το Α ώστε η πλευρά ΟΒ της γωνίας ω να είναι ανάμεσα στις πλευρές ΚΔ και ΚΓ της γωνίας φ.
Τι παρατηρείτε; Ποιες γωνίες ονομάζουμε διαδοχικές;

3)      Σχεδιάστε 2 εφεξής γωνίες.

**Δραστηριότητα 3:**
Εργαστείτε στο μικροπείραμα http://photodentro.edu.gr/v/item/ds/8521/2185 και απαντήστε στις παρακάτω ερωτήσεις.

1)      Τοποθετήστε τη μία γωνία δίπλα στην άλλη ώστε να δημιουργήσετε δύο εφεξής γωνίες. Τι παρατηρείτε; Πόσο είναι το άνοιγμα της συνολικής γωνίας;

2)      Αλλάξτε γωνίες και δοκιμάστε πάλι.

3)      Τοποθετήστε τη γωνία ω μέσα στην γωνία φ, έτσι ώστε να έχουν κοινή κορυφή, μία κοινή πλευρά και άλλα κοινά σημεία. Τι παρατηρείτε; Πόσο είναι το άνοιγμα της γωνίας που περισσεύει;

**4)** Αλλάξτε γωνίες και δοκιμάστε πάλι.